Digriet tal-Viċi President tal-Qorti Ġenerali tat-13 ta’ Ġunju 2024 – Lagardère vs Il-Kummissjoni
(Kawża T‑1119/23 R-RENV)
“Proċeduri għal miżuri provviżorji – Kompetizzjoni – Konċentrazzjonijiet – Talba għal informazzjoni – L-Artikolu 11(3) tar-Regolament (KE) Nru 139/2004 – Talba għal miżuri provviżorji – Fumus boni juris – Ibbilanċjar tal-interessi”
1.      Proċeduri għal miżuri provviżorji – Sospensjoni tal-eżekuzzjoni – Kundizzjonijiet għall-ammissibbiltà – Interess tar-rikorrent li jikseb is-sospensjoni mitluba – Talba għas-sospensjoni tal-eżekuzzjoni ta’ talba għal informazzjoni – Talba parzjalment milqugħa – Ma hemmx lok li tingħata deċiżjoni dwar l-informazzjoni diġà pprovduta
(Artikolu 278 TFUE)
(ara l-punti 19, 22)
2.      Proċeduri għal miżuri provviżorji – Kundizzjonijiet għall-ammissibbiltà – Rikors – Rekwiżiti formali – Indikazzjoni preċiża tas-suġġett tat-talba – Talbiet intiżi għall-modifika tas-suġġett fil-mori tal-kawża – Inammissibbiltà
(Artikoli 278 u 279 TFUE; Regoli tal-Proċedura tal-Qorti Ġenerali, Artikolu 156(4))
(ara l-punt 35)
3.      Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Fumus boni juris – Eżami prima facie tal-motivi invokati insostenn tar-rikors prinċipali – Rikors kontra talba għal informazzjoni mressqa fil-kuntest tal-kontroll ta’ konċentrazzjoni – Ilmenti bbażati fuq ksur tal-prinċipju ta’ ċertezza legali u fuq il-fatt li ma huwiex possibbli li l-impriża rikorrenti tissodisfa t-talba għal informazzjoni mingħajr ma tesponi ruħha għar-responsabbiltà kriminali tagħha – Ilmenti li prima facie huma fondati
(Artikoli 278 u 279 TFUE; Regolament tal-Kunsill 139/2004, Artikolu 11(3); Regoli tal-Proċedura tal-Qorti Ġenerali, Artikolu 156(4))
(ara l-punti 42, 43, 48 sa 60)
4.      Proċeduri għal miżuri provviżorji – Sospensjoni tal-eżekuzzjoni – Kundizzjonijiet għall-għoti – Ibbilanċjar tal-interessi kollha inkwistjoni – Sospensjoni tal-eżekuzzjoni ta’ talba għal informazzjoni maħruġa fil-kuntest ta’ konċentrazzjoni – Talba li tista’ twassal għar-responsabbiltà kriminali tal-impriża kkonċernata u li tesponiha għal sanzjonijiet kriminali – Preċedenza tal-interess tal-impriża kkonċernata li tevita li jseħħ dannu gravi u irreparabbli fuq l-interess pubbliku li tiġi ppreżervata l-effettività tar-regoli tal-kompetizzjoni tal-Unjoni – Obbligu li l-impriża kkonċernata tiżgura l-konservazzjoni tad-dokumenti ikkonċernati mit-talba għal informazzjoni
(Artikolu 278 TFUE; Regolament tal-Kunsill 139/2004, Artikolu 11(3))
(ara l-punti 61 sa 72)
Dispożittiv
1)
Ma għadx hemm lok li tingħata deċiżjoni dwar it-talba għal miżuri provviżorji sa fejn din tirrigwarda d-dokumenti pprovduti lill-Kummissjoni Ewropea fit-30 ta’ Jannar 2024.
2)
L-eżekuzzjoni tad-Deċiżjoni tal-Kummissjoni C(2023) 6429 final tad-19 ta’ Settembru 2023 dwar proċedura ta’ applikazzjoni tal-Artikolu 11(3) tar-Regolament tal-Kunsill (KE) Nru 139/2004 (Każ M.11184 – Vivendi vs Lagardère), kif emendata bid-Deċiżjoni tal-Kummissjoni C(2023) 7464 final tas-27 ta’ Ottubru 2023, hija sospiża sa fejn din tirrigwarda d-dokumenti li ma ġewx ipprovduti lill-Kummissjoni fit-30 ta’ Jannar 2024.
3)
Lagardère SA hija ordnata titlob lill-persuni kkonċernati mid-Deċiżjoni C(2023) 6429 final, kif emendata bid-Deċiżjoni C(2023) 7464 final, jadottaw il-miżuri kollha neċessarji sabiex jiżguraw il-konservazzjoni, f’format li jiggarantixxi l-integrità u n-natura inalterabbli tagħhom, tad-dokumenti msemmija fl-anness ta’ din id-deċiżjoni u li għadhom ma ġewx ipprovduti lill-Kummissjoni.
4)
Il-kumplament tat-talba għal miżuri provviżorji hija miċħuda.
5)
L-ispejjeż huma rriżervati.